PROTOKOLL FRA  UNIVERSTETSSTYRETS STUDIEKOMITE  MØTE 3 - 04	
	
FREDAG 19. MARS  2004 KL 13 15 – 15 15.

Til stede fra komiteen: Prorektor Anne-Brit Kolstø, studiedekan Trygve Wyller, TF, Studiedekan Per A. Brodal, Med.fak, studiedekan Tor Egil Førland, HF, dekan Asbjørn Rødseth, SV, ass. fak.dir. Øyvind Nystøl UV (for studiedekan Frøydis Hertzberg)) professor Kirsten H. Lycke (vara for professor Gunnar Handal), Fagområdet for universitetspedagogikk, Silje Winther, Studentparlamentet, Boel Christensen Scheel, Studentparlamentet, Bjørn Niklas Sjøstrøm, Studentparlamentet, førstekonsulent Gitte Egenberg, SUM (for Halsaa/Herstad)
Andre: Førsteamanuensis Helge Ivar Strømsø (sak 1 og 2), Sak 2: teamleder Edvin Bach-Gansmo, Jon Lanestedt, Bjørn Skaar, Mona Stokke, Rino Skarpnord, Hallgerd Benan.
Sekretariat: avdelingsdirektør Toril Johansson, SFA, seniorrådgiver Kirsti Harg, SFA/stab, seniorrådgiver Olaug Kristine Bringager (orienteringssak 3), seksjonssjef Hanne Krogh, SFA/Seksjon for studieadministrasjon (sak 3-5), seksjonssjef Berit Johnsen SFA/UNIVETT (sak 2).
Forfall: studiedekan Finn Arnesen, JF, studiedekan Nils D. Christophersen, MN, studiedekan Frøydis Hertzberg, UV, Faglig leder Beatrice Halsaa, SKK og hennes vara Bente Herstad, SUM, professor Gunnar Handal, Fagområdet for universitetspedagogikk, biblioteksdirektør Jan Erik Røed, UB (observatør) og hans vara.

0	Godkjenning av dagsorden. Dagsorden ble godkjent
	Orienteringssaker: 
•	Invitasjon til konferansen: Det umuliges kunst? IKT i utdanningen-Kvalitetsreformen i praksis. H. Engs Hus 28. april. Påmeldingsfrist 22. mars.
•	Invitasjon til seminar om resultatene fra undersøkelsen om studentenes tilfredshet: ”Stud.mag.” onsdag 31. mars kl 12 15 til 14 30 i sem.rom 231 i Helga Engs Hus. Påmeldingsfrist 22. mars til synne.corell@admin.uio.no
	Det ble spesielt anmodet om at studiedekaner fra de impliserte fakulteter er til 	stede (TF, HF, MN, SV, Odont.)
•	Implementering av kvalitetssystem for utdanning: Styret har i møte 24.februar 2004 sluttet seg til det fremlagte forslag. En rekke oppgaver må følges opp av studiekomiteen og på fakultetsnivå. Olaug Kristine Bringager orienterte. Saken tas opp i neste møte.

1.3-04 Fakultetenes behov for kurs i pedagogisk basiskompetanse kommende semester – Hva skal Fagområdet for universitetspedagogikk dimensjonere for?
	J.nr. 02/ 6210
	Notat fra Fagområdet for universitetspedagogikk av 9. mars 2004 var sendt ut. Førsteamanuensis Helge Ivar Strømsø redegjorde også for planlagt kontakt med studiedekanene om eventuelt behov for assistanse til fagmiljøene.
	Vedtak: Studiekomiteen ber fakultetene bidra til et tallmessig grunnlag for dimensjonering av universitetspedagogiske kurs kommende semestre ut fra antallet ansatte uten godkjent universitetspedagogikk kompetanse og anslag over forventede nyansettelser hvor det vil være behov for slik kompetanse.  

2.3-04	Fleksibel læring - forslag til fordeling av stimuleringsmidler til utvikling av fleksible læringsformer ved Universitetet i Oslo for 2004  
	J.nr. 04/373
	Søknadene (søknadsfrist 1. mars) om tilskudd var sendt studiekomiteens medlemmer sammen med forslaget til fordeling.
	Vedtak: Studiekomiteen anbefaler universitetsledelsen å slutte seg til forslaget til fordeling av midler til utvikling av fleksible læringsformer ved UiO for 2004. 

3.3-04Forslag om opprettelse av Master’s programme in Psychology
	J.nr. 02/10110
	Universitetsdirektørens notat av 10. mars 2004 basert på forslag fra Det samfunnsvitenskapelige fakultet var utsendt. Forslaget ble fremmet i fjor, men trukket fordi økonomien ikke var på plass. Fakultetet har endret forslaget til et program på engelsk. Fakultetet har fått tildelt midler og universitetsstyret har forutsatt opptak av 30 studenter i sitt vedtak om opptaksrammer høsten 2004.
	Vedtak: Studiekomiteen viser til tidligere vedtak i universitetsstyret og anbefaler universitetsledelsen å opprette mastergradsprogrammet i psykologi, for oppstart høstsemesteret 2004. Komiteens kommentarer til programmet formidles til fakultet.

4.3-04 Felles retningslinjer for obligatoriske aktiviteter – Diskusjonssak
	J.nr. 04/3009
	SV har utarbeidet retningslinjer for obligatoriske aktiviteter, se http://www.sv.uio.no/studier/retningslinjer_oblig.html. Fakultetene ble i e-post 13.februar 2004 (til medlemmene og studieadm.) bedt om å redegjøre for sin praksis etter at Helsetjenesten i Læringsmiljøutvalget har tatt opp problemet med sterkt økende pågang etter sykemeldinger. I utsendt notat av 11. mars oppsummeres de innkomne redegjørelser. Saken ble lagt fram for komiteen til diskusjon og vurdering av videre fremgangsmåte.
	Vedtak: Arbeidet med å utarbeide forslag til overordende retningslinjer videreføres i en tverrfakultær arbeidsgruppe. Gruppen skal ha både vitenskapelige og administrative medlemmer samt studentrepresentanter. Administrasjonen bes legge fram forslag til bestemmelser i Forskrift for studier og eksamen som tydeliggjør at ordinære studenter med opptak til program/emne ikke kan benytte regelverket for studenter uten opptak til å unngå krav om deltakelse i obligatoriske aktiviteter i studiet.

5.3-04 Oppfølging av arbeidet med innføring av ny karakterskala
	J.nr. 99/4514 og 01/9188 Fakultetsrepresentantene redegjorde for den opplæring i bruk av ny karakterskala som er skjedd for egne lærere og eksterne sensorer samt erfaringene med karakterfordeling høsten 2003. De redegjorde også for i hvilken grad referansepanelene som UiO har ansvar for er kommet i gang med arbeidet.
	Vedtak: Tatt til etterretning. Saken tas også opp i neste møte 16. april.

6.2-04 Eventuelt
	Det var ingen saker til eventuelt.

Toril Johansson/sign
avdelingsdirektør			
					Kirsti Harg/sign.
					seniorrådgiver